EkBass/fiwiki-20250220-pages-articles huggingface dataset:
Puolan malja

Puolan malja on nimitys Helsingissä vuonna 1830 tapahtuneelle poliittiselle skandaalille, jossa ylioppilaiden väitettiin kohottaneen maljan Venäjää vastaan kapinoiville puolalaisille. Puolan kapina, joka alkoi 29. marraskuuta 1830, oli laajennut koko Euroopan puheenaiheeksi. Venäjän keisari Nikolai I pelkäsi kumouksen leviävän, minkä seurauksena myös Suomen viranomaiset pitivät tavallistakin tiukemmin silmällä kaikkea vähänkin epäilyttävää toimintaa. Helsingissä joukko ylioppilaita oli juhlinut 16. joulukuuta 1830 pro gradu -koetuloksiaan Mennin kahvilassa Aleksanterinkadulla ja tilaisuudessa oli kohotettu ”puolalainen malja”.Matti Klinge (toim.): Helsingin yliopisto 1640–1990: Keisarillinen Aleksanterin yliopisto 1808–1917, s. 107–108. Otava, Helsinki 1989. Matematiikan dosentti Claes Albert Tulindberg ilmiantoi osalliset muutamia kuukausia jälkeenpäin ja kertoi joukossa olleen myös kaksi yliopiston opettajaa, J. L. Runeberg ja J. J. Nervander. Huhupuheiden mukaan ilmiannon syynä oli se, että Nervander oli Tulindbergin kilpailija avointa matematiikan apulaisprofessuuria haettaessa.Johan Wrede: Se kansa meidän kansa on: Runeberg, vänrikki ja kansakunta (suom. Timo Hämäläinen ja Risto Hannula), s. 39–40. Gummerus, Helsinki 1988. Kireässä ilmapiirissä tapaus sai suhteettoman huomion ja siitä raportoitiin itselleen keisarille. Tapauksen pelättiin asettavan suomalaisten lojaaliuden tsaarinvallalle epäilyksenalaiseksi, joten siihen reagoitiin tiukasti. Ministerivaltiosihteeri ja yliopiston vt. kansleri Robert Henrik Rehbinder matkusti Pietarista Helsinkiin tutkimaan tapausta. Hänen kuulusteluissaan Nervander kiisti edes olleensa paikalla ja Runeberg keksi selittää kyseessä olleen väärinkäsitys. Hän sanoi ylioppilaiden kutsuvan lasin viimeistä juomatilkkaa ”puolalaiseksi”. Lisäksi kaikki läsnä olleet väittivät Tulindbergin olleen niin tukevassa humalassa, ettei hän olisi voinut seurata tilannetta kovinkaan tarkasti. Rehbinder hyväksyi selitykset ja lopulta Pietarista vaadittiin vain rehtoria antamaan julkinen varoitus osallisille. Rehbinder sanoi myöhemmin tapausta kanslerikautensa vaikeimmaksi. Vaikka ylioppilaspiireissä tunnettiinkin yleisesti jonkinlaista sympatiaa kapinoivia puolalaisia kohtaan, kyseessä tuskin oli kovin vakava poliittinen kannanotto vaan pikemminkin kiinnostuksen ilmaiseminen maailmantapahtumiin. ==Lähteet== == Aiheesta muualla == * Ylioppilaan vapaus 100 vuotta sitten: Puolan kapinallisten malja, Suomen Kuvalehti, 20.12.1930, nro 51-52, s. 19, Kansalliskirjaston digitaaliset aineistot Luokka:Suomen suuriruhtinaskunta Luokka:Suomen poliittiset skandaalit Luokka:1830
Maija Könönen

Maija Könönen (s. 26. kesäkuuta 1955 Joensuu) oli venäläisen kulttuurin tutkimuksen professori Itä-Suomen yliopistossa. Könönen valittiin virkaan viiden vuoden määräajaksi 1. tammikuuta 2012 alkaen ja määräaikaisuus päättyi vuoden 2018 lopussa. Sen jälkeen hän toimii vetäjänä tutkimushankkeessa Normaalin rajoilla – dementian ja vanhuuden kulttuuriset merkitykset suomalaisessa ja venäläisessä kulttuurissa. Hänen tutkimuskohteenaan hankkeessa on ”dementia” venäläisessä kirjallisuudessa ja kulttuurissa.[Rohkeat tekijät: Muisti ja unohtaminen – näkökulmia ikääntymisen kulttuuriin]. Koneen säätiö 2019. Viitattu 22.4.2020. Könönen suoritti kauppatieteiden maisterin tutkinnon vuonna 1980 Turun kauppakorkeakoulussa, filosofian maisterin tutkinnon vuonna 1996 Helsingin yliopistossa ja filosofian tohtorin tutkinnon vuonna 2003 Helsingin yliopistossa. Hänet nimitettiin Helsingin yliopiston venäläisen kirjallisuuden dosentiksi vuonna 2009. Könönen toimi Suomen Akatemian tutkijatohtorina vuosina 2005–2008. ==Lähteet== Luokka:Itä-Suomen yliopiston professorit Luokka:Suomalaiset professorit Luokka:Vuonna 1955 syntyneet Luokka:Elävät henkilöt
Vekaransalmen lossi

Vekaransalmen lossi oli Saimaan Vekaransalmessa Sulkavan kunnassa Virmutjoki–Sulkava seututietä 438 liikennöinyt lossi, joka yhdisti Ruokolahden ja Sulkavan. Vekaransalmella maantie ylitti Saimaan syväväylän, jonka syväys on vähintään 4,2 metriä. Vekaransalmen lossin oli rakentanut Uudenkaupungin Työvene Oy vuonna 1995. Ennen Vekaransalmea lossi palveli Turun saaristossa. Lautan kantavuus oli 70 tonnia ja se otti kerrallaan enintään 21 henkilöautoa. Vekaransalmen virran leveys lauttapaikan kohdalla on 252 metriä. Lossi lopetti liikennöinnin 16. lokakuuta 2019, kun Vekaransalmen silta avattiin liikenteelle. == Liikenne == Liikennemäärät vuonna 2011 Vekaransalmen kohdalla olivat noin 650 ajoneuvoa vuorokaudessa, josta raskaan liikenteen osuus oli noin 5 %. Kesäisin liikennemäärät olivat merkittävästi suuremmat, noin 900 ajoneuvoa vuorokaudessa, johtuen kesäasukkaista ja turisteista. Lossi liikennöi tarvittaessa ja kuljettaja piti työehtosopimuksen mukaiset tauot määräajoin. Vekaransalmen lossin käytöstä aiheutuvat kustannukset tienpitäjälle olivat vuonna 2011 yhteensä 960 000 euroa. Syväväyläliikenteen määrä Vekaransalmen kohdalla on noin 800–1000 alusta vuodessa. Vekaransalmen kautta uitetaan noin 0,7–1,0 miljoonaa kuutiometriä puuta vuodessa. == Siltahanke == Pohjois-Savon ely-keskus käynnisti keväällä 2012 tiesuunnitelman Vekarasalmen lossin korvaamiseksi sillalla. Lossin korvasi noin 620 metriä pitkä kiinteä silta, joka sijoittuu lossin pohjoispuolelle noin 80 metrin päähän lossista. Siltaa varten suunniteltiin uutta maantietä noin 1,9 kilometriä. Vekaransalmen sillan tiesuunnitelma valmistui keväällä 2013. Tiesuunnitelman laatimiseen saatiin EU-rahoitusta EAKR-ohjelmasta. Lossin korvaavan sillan rakentaminen aloitettiin vuoden 2018 alussa ja se avattiin liikenteelle 16. lokakuuta 2019. == Lähteet == == Aiheesta muualla == * Vekaransalmen lossin aikataulu ja tekniset tiedot * Lautta nro: 200 Luokka:Sulkavan liikenne Luokka:Suomen lautta-alukset‎ Luokka:Pihlajavesi (Saimaa)
Violent Journey Records

Violent Journey Records on suomalainen metallimusiikkiin keskittyvä itsenäinen levy-yhtiö, joka on perustettu vuonna 2007. Yhtiön nimi tulee omistajan ja perustajan Vesa Ruokankaan nimikirjaimista.http://metalpit.blackmetal.fi/2011/04/levy-yhtiot- marginaalissa-osa-1-%E2%80%93-violent-journey-records/ == Yhtyeet == * A.O.D. * Adastra * Antagonist Zero * Antipope * Aratic * Bloodride * Burden A.D. * Coprolith * Corpset * Cpt. Kronos * Cyphosis * Deathmarched * Disformed * Domination Black * Exsecratus * Fleshred * Goathemy * Halladrol * Hatetrend * I Lied * Ironclad * The Jasser Arafats * Kaunis Kuolematon * Mors Subita * My Funeral * National Napalm Syndicate * Nowen * Nuclear Omnicide * Ominous * Oranssi Pazuzu * Ordog * Pyuria * Rain of Acid * Rawage * Redeye * Reprisal Scars * Sadistik Forest * Sawhill Sacrifice * Skirmish * Thromdarr * Torture Pulse * Unhoped * Valonkantajat * Witheria * Zenith Reunion == Lähteet == == Aiheesta muualla == * Violent Journey Recordsin kotisivu * Luokka:Suomalaiset metallimusiikin levy-yhtiöt
Jussi-palkinnot 2013

thumb|Kohta 18 -elokuvan tekijöitä. Jussi-gaala 2013 järjestettiin 3. helmikuuta 2013 Helsingin Kaapelitehtaalla. Tilaisuudessa jaettiin Jussi- palkinnot vuoden 2012 parhaille elokuville. Gaalan juonsivat Mikko Leppilampi ja Vappu Pimiä. Tilaisuuden televisioi MTV3 ja se keräsi 676 000 katsojaa.Finnpanel: Viikko 5/2013 Eniten palkintoja keräsi Puhdistus viidessä eri sarjassa. Toisaalta merkittävät parhaan elokuvan, parhaan ohjauksen sekä parhaan käsikirjoituksen Jussit menivät elokuvalle Kohta 18. Uutena palkintokategoriana aloitti parhaan maskeeraussuunnittelun Jussi. == Voittajat ja ehdokkaat == Voittaja Elokuva Muut ehdokkaat Paras elokuva Kohta 18 * Miss Farkku-Suomi * Niko 2 – lentäjäveljekset * Puhdistus * Vuosaari Paras ohjaus Maarit Lalli Kohta 18 * Puhdistus – Antti J. Jokinen * Vuosaari – Aku Louhimies Paras miespääosa Eero Ritala Kulman pojat * Tie pohjoiseen – Samuli Edelmann * Tie pohjoiseen – Vesa-Matti Loiri Paras naispääosa Laura Birn Puhdistus * Härmä – Pamela Tola * Kaksi tarinaa rakkaudesta – Pamela Tola Paras miessivuosa Santtu Karvonen Juoppohullun päiväkirja * Tie pohjoiseen – Peter Franzén * Risto Räppääjä ja viileä Venla – Juha Muje Paras naissivuosa Liisi Tandefelt Puhdistus * Vuosaari – Laura Birn * Kohta 18 – Niina Nurminen Paras käsikirjoitus Maarit Lalli, Henrik Mäki-Tanila Kohta 18 * Miss Farkku- Suomi – Matti Kinnunen * Niko 2 – lentäjäveljekset – Hannu Tuomainen, Marteinn Thorisson Paras kuvaus Rauno Ronkainen Puhdistus * Vuosaari – Tuomo Hutri * Kohta 18 – Rauno Ronkaine Paras musiikki Karsten Fundal Säilöttyjä unelmia * Rakkauden rasvaprosentti – Pessi Levanto * Niko 2 – lentäjäveljekset – Stephen McKeo Paras äänisuunnittelu Kirka Sainio Puhdistus * Rat King – Ivo Felt, Seppo Vanhatalo * Kaksi tarinaa rakkaudesta – Micke Nyström Paras leikkaus Riitta Poikselkä Kovasikajuttu * Vuosaari – Benjamin Mercer * Kohta 18 – Joon Tervakari, Maarit Lalli Paras lavastus Ulrika von Vegesack Iron Sky * Niko 2 – lentäjäveljekset – Mikko Pitkänen * Vuosaari – Sattva-Hanna Toiviainen Paras puvustus Tiina Wilén Miss Farkku-Suomi * Vuosaari – Tiina Kaukanen * Puhdistus – Anna Vilppunen Paras maskeeraussuunnittelu Riikka Virtanen Puhdistus * Miss Farkku-Suomi – Marjut Samulin * Vuosaari – Marjut Samulin Paras dokumenttielokuva Kovasikajuttu * Säilöttyjä unelmia * Venäjän vapain mies Betoni-Jussi elämäntyöstä Anneli Sauli Yleisön suosikkielokuvaksi äänestettiin Nightmare – painajainen merellä. == Lähteet == == Aiheesta muualla == * Jussi- gaala 2013 MTV3:n sivuilla 2013 Luokka:2013
Ruohola

Ruohola on suomenkielinen sukunimi. Ruohola-nimisiä henkilöitä: * Akseli Ruohola (s. 1998), suomalainen suunnistaja * Jarkko Ruohola (s. 1963), suomalainen asianajaja, Suomen Asianajajaliiton ent. puheenjohtaja * Juha- Petri Ruohola (s. 1964), lääkintälippueamiraali * Laura Ruohola (s. 1970), suomalainen toimittaja * Lauri Ruohola (1899–1976), suomalainen pesäpalloilija * Matti Ruohola (1940–2014), suomalainen näyttelijä ja ääninäyttelijä.
Häivänirkko

Häivänirkko (Leucodonta bicoloria) on lähes valkoinen yöperhoslaji ja suvun Leucodonta ainoa laji. == Koko ja ulkonäkö == Häivänirkko on keskikokoinen, valkoinen perhonen, jota ei voi sekoittaa muihin lajeihin. Etusiivet ovat puhtaan valkoiset ja siiven keskiosassa sisempi ja ulompi poikkiviiru erottuvat vaihtelevasti mustina, katkeilevina juovina. Poikkiviirujen väliin jäävällä alueella on vaihtelevissa määrin kirkkaan oranssia väriä, joka muodostaa yleensä L-kirjaimen muotoisen alueen. Aivan siiven takareunassa on pientä mustaa täplitystä. Takasiivet ovat puhtaan valkoiset. Perhosen ruumis on valkoisen karvan peittämä, mutta etenkin keskiruumiin etuosa voi olla kellertävänsävyinen. Siipiväli 34–40 mm.Svenska fjärilar UK Moths Etenkin Suomessa lajilla esiintyy värimuoto albida, jolta puuttuu oranssi väri ja joka saattaa olla muutenkin lähes kuvioton. == Levinneisyys ja lentoaika == Lajia tavataan Euroopasta Japaniin saakka.Norges sommerfugler Suomessa sitä tavataan maan etelä- ja keskiosissa suunnilleen Kokkola-Lieksa-linjalle saakka, ei kuitenkaan Ahvenanmaalla. Perhoset lentävät yhtenä sukupolvena touko-kesäkuun vaihteesta heinäkuun loppupuolelle.Perhoswiki Lennon huippu lienee juhannuksen aikoihin, mutta valoisassa kesäyössä perhosten houkuttelu valolle on vaikeaa, joten arviointi on vaikeaa.Häivänirkko Suomen perhostutkijain seura Lentoaika yksittäisellä havaintopaikalla on melko lyhyt. == Elinympäristö ja elintavat == Häivänirkko on melko paikoittainen laji, joka elää kosteissa, runsaasti aluskasvillisuutta kasvavissa lehtimetsissä sekä soilla ja niiden reunamilla. Pohjoiseen päin mentäessä lajin tyypilliset elinympäristöt muuttuvat kuitenkin kuivemmiksi ja lämpimämmiksi. Perhosia tavataan lähes ainoastaan niiden tyypillisessä elinympäristössä, ja ne lentävät pääasiassa lyhyen aikaa iltahämärissä, joskin naaraat voivat olla aktiivisia myös päivisin. Koiraat tulevat valolle, naaraat erittäin harvoin. Naaras munii 200–400 munaa ryhmiksi lehtien alapinnoille puiden latvustoihin. Munat kuoriutuvat runsaan viikon kuluttua, ja toukat elelevät yksittäin lehtien alapinnoilla. Toukat ovat täysikasvuisia elokuun alussa ja koteloituvat yhteensidottujen lehtien väliin kehräämänsä kotelokopan sisään. Kotelo putoaa lehtien pudotessa maahan ja talvehtii, joskus kahdestikin. Juuri ennen koteloitumistaan toukka jyrsii asuttamansa oksan kuoren rikki koko oksan ympäri aiheuttaen oksan kuihtumisen. Tämän käyttäytymisen syytä ei tunneta. == Ravintokasvi == Toukka elää koivuilla (Betula). == Lähteet == == Aiheesta muualla == * toukka * Moths and Butterflies of Europe and North Africa * Bestimmungshilfe des Lepiforums * Vlindernet Luokka:Nirkot
Kętrzyn

Kętrzyn () on kaupunki Puolassa Kętrzynin piirikunnassa. Vuonna 2015 kaupungissa asui vajaat 28 000 asukasta. Kaupunki on perustettu vuonna 1329, ja virallisen kaupungin aseman se sai vuonna 1357. Vuonna 1914 kaupungin lähellä käytiin Saksan ja Venäjän välillä Masurian järvialueen taistelu, joka oli osa Tannenbergin taistelua. Kaupungin läheisessä metsässä sijaitsi Adolf Hitlerin vanha hallintobunkkeri Sudenpesä. Puna-armeija valloitti kaupungin saksalaisilta vuonna 1945 Veiksel–Oder-operaatiossa. Kaupunki luovutettiin Puolalle Potsdamin konferenssissa, kaupungissa asuneet saksalaiset karkotettiin, ja tilalle tuli puolalaisia. Vuonna 1950 kaupungin nimeksi muutettiin Rastenburgin tilalle Kętrzyn. == Lähteet == == Aiheesta muualla == Luokka:Warmia-Masurian voivodikunnan kaupungit‎ Luokka:Warmia-Masurian voivodikunnan kunnat
Ceviche

thumb|Perulaista cevicheä Ceviche [sevitše]Kielitoimiston sanakirja: Hakusana ceviche on Etelä-Amerikasta kotoisin oleva limetillä raakakypsytettävä kalaruoka. Cevichen raaka-aineeksi sopivat esimerkiksi kuha, lohi tai tonnikala. Cevichen annetaan marinoitua sitrushedelmistä peräisin olevasta happamassa mehussa. Näissä oleva sitruunahappo denaturoi merenelävien proteiinit ja saa ne näyttämään lähestulkoon kypsennetyiltä, ja luonnollisesti mehu maustaa raaka-aineen samanaikaisesti. (Hapan marinadi ei toki kuitenkaan tapa mahdollisia bakteereja tai loismatoja.) Perinteistä cevicheä marinoidaan jopa kolmen tunnin ajan, mutta 1970-luvulla yleistynyttä nykyaikaista cevicheä valmistettaessa marinointiaika on lyhyempi. Sopivaa kalaraaka-ainetta käytettäessä aika voi lyhentyä aineksien sekoittamisen ja pöytään tuomisen vaatimaan aikaan. Ceviche on Perun kansallisruoka. == Lähteet == == Aiheesta muualla == Luokka:Kalaruoat Luokka:Perulainen keittiö
Gallery of Pain

Gallery of Pain on suomalaisen thrash metal -yhtyeen A.O.D.:n ensimmäinen studioalbumi. Se on julkaistu vuonna 2010 levymerkillä Violent Journey Records. == Kappaleet == # # # # # # # # # == Kokoonpano == ;Yhtye * Mika Luoma – laulu * Kimmo Osmo – kitara * Jussi Arkela – kitara * Pasi Osmo – basso * Jussi Samppala – rummut ;Tuotanto * Jani Riihimäki – äänittäjä, tuottaja * Junnu Mäki – äänittäjä * Samu Oittinen – masteroija * Juha Vuorma – grafiikka == Arvostelut == * Desibeli.net: Desibeli.net: Levyarvio * Imperiumi.net: Imperiumi.net: Levyarvio == Lähteet == == Aiheesta muualla == * Luokka:Vuoden 2010 esikoisalbumit Luokka:Suomalaiset thrash metal -albumit
Isonirkko

Isonirkko (Peridea anceps) on kookas nirkkoihin kuuluva yöperhoslaji. Suomessa se on tavattu vain muutaman kerran harhailijana. == Koko ja ulkonäkö == Etusiivet ovat muodoltaan pitkänomaiset, hieman läpikuultavat ja niiden pohjaväri on likaisen harmaanruskea, jota kellertävät siipisuomut sävyttävät. Sisempi poikkiviiru on tumma, kaareva ja terävästi mutkitteleva. Ulompi poikkiviiru erottuu heikosti. Siiven ulko-osassa siipisuonten väleissä on tummat, siivensuuntaisesti venyneet laikut. Keskitäplä on ruskea ja muodoltaan pitkulainen. Siiven takareunassa on tumma suomutupsu. Takasiivet ovat kuviottomat ja kellertävän valkoiset, vain etureunastaan tummanharmaat. Siipiväli 50-67 mm naaraiden ollessa koiraita kookkaampia ja ruumiiltaan rotevampia.Svenska fjärilar UK Moths s. 284-285 == Levinneisyys ja lentoaika == Isonirkon levinneisyys kattaa suurimman osan Eurooppaa, pohjoisimpia osia lukuun ottamatta. Sitä tavataan myös Pohjois-Afrikassa ja idässä Kaukasukselle saakka.Norges sommerfugler Suomessa lajia on tavattu vain satunnaisena harhailijana, ensimmäisen kerran Nurmijärveltä vuonna 2003. Sittemmin perhosia on tavattu muutamia kertoja Uudeltamaalta ja kerran Varsinais-Suomesta.Suomen perhostutkijain seura: isonirkko Perhoswiki Perhoset lentävät yhtenä sukupolvena toukokuussa. == Elinympäristö ja elintavat == Isonirkon elinympäristöjä ovat valoisat ja lämpimät metsät, joissa kasvaa tammia. Sitä tavataan harvoin kaukana tyypilliseltä elinpaikaltaan. Perhoset aloittavat lennon illan hämärtyessä ja jatkavat keskiyölle saakka. Päivisin perhoset lepäävät puiden rungoilla tai oksilla. Valolle tulevat yksilöt ovat pääasiassa koiraita naaraiden osuuden ollessa 20-30 %. Valopyyntihavaintojen perusteella naaraat myös lopettavat lentonsa koiraita aikaisemmin illalla ja ne liikkuvat joskus tavanomaista elinympäristöään tiheämmissäkin metsissä. Laji voi sopivalla paikalla olla melko runsaslukuinen. Naaras munii 150-250 munaa muutaman kymmenen munan ryhmiksi oksille ja lehtien alapinnoille. Toukat viihtyvät aluksi pienissä ryhmissä, mutta erakoituvat kasvaessaan. Ne oleskelevat pääasiassa lehtien alapuolella keskiruodin vieressä. Toukat ovat täysikasvuisia elo-syyskuussa, jolloin ne muuttuvat pinnaltaan öljyisiksi ja vaeltavat etsimään koteloitumispaikkaa. Kotelo on maa-aineksella naamioidun kotelokopan sisällä aivan maanpinnan alla. Kotelo talvehtii, joskus kahdestikin. == Ravintokasvi == Toukan ravintokasveja ovat tammet (Quercus), etelämpänä myös pyökit (Fagus) sekä koivut (Betula). == Lähteet == == Aiheesta muualla == * Suomen perhostutkijain seura: ohjeita tummien nirkkolajien tunnistamiseen * toukka * Moths and Butterflies of Europe and North Africa * Bestimmungshilfe des Lepiforums * Vlindernet Luokka:Nirkot
Australian avoin tennisturnaus 2013 – miesten kaksinpeli

Novak Đoković oli voittanut turnauksen kaksi viimeisintä kertaa, ja saavutti nyt kolmannen peräkkäisen voittonsa. ==Sijoitetut pelaajat== # Novak Đoković (mestari) # Roger Federer (välierät) # Andy Murray (loppuottelu) # David Ferrer (välierät) # Tomáš Berdych (puolivälierät) # Juan Martín del Potro (3. kierros) # Jo-Wilfried Tsonga (puolivälierät) # Janko Tipsarević (4. kierros) # Richard Gasquet (4. kierros) # Nicolás Almagro (puolivälierät) # Juan Mónaco (1. kierros) # Marin Čilić (3. kierros) # Milos Raonic (4. kierros) # Gilles Simon (4. kierros) # Stanislas Wawrinka (4. kierros) # Kei Nishikori (4. kierros) 17. Philipp Kohlschreiber (3. kierros) 18. Aleksandr Dolgopolov (1. kierros) 19. Tommy Haas (1. kierros) 20. Sam Querrey (3. kierros) 21. Andreas Seppi (4. kierros) 22. Fernando Verdasco (3. kierros) 23. Mihail Južnyi (2. kierros) 24. Jerzy Janowicz (3. kierros) 25. Florian Mayer (2. kierros) 26. Jürgen Melzer (3. kierros) 27. Martin Kližan (1. kierros) 28. Marcos Baghdatis (3. kierros) 29. Thomaz Bellucci (1. kierros) 30. Marcel Granollers (2. kierros) 31. Radek Štěpánek (3. kierros) 32. Julien Benneteau (4. kierros) ==Kaavio== ===Loppukierrokset=== ===Kaavion yläosa=== ====Lohko 1==== ====Lohko 2==== ====Lohko 3==== ====Lohko 4==== ===Kaavion alaosa=== ====Lohko 5==== ====Lohko 6==== ====Lohko 7==== ====Lohko 8==== == Lähteet == *Miesten kaksinpelin turnauskaavio Luokka:Australian avoin tennisturnaus 2013
Stykketin kalliopiirrokset

Stykketin kalliopiirrokset sijaitsevat Stykketin maatalon piha-alueella Indre Fosenin kunnassa Etelä-Trøndelagin läänissä Norjassa. Kuviot esittävät viittä hirveä ja sijaitsevat kalliolla, joka pilkistää rinteestä esiin ja on jääkauden hioma. Kuvat ajoitetaan yleensä nuoremman kivikauden (noin 4 000−1 800 eaa.) loppupuolelle. Kalle Sognnes on ajoittanut piirrokset maankohoamisen perusteella 3 800 eaa. . Piirroskentän kuvaus on tehty Kalle Sognnesin piirroken perusteella. Hirvet on piirretty kalliota hakkaamalla. Pienin hirvi sijaitsee kuvakentän oikealla reunalla ja katsoo vasemmalle. Se lienee vasa, koska sen pituus on puoli metriä. Toinen vasa seisoo emonsa jaloissa ja on kuvakentässä seuraavana. Se katsoo vasemmalle taakseensa. Vasan pituus olisi noin metrin, jos se katsoisi eteensä. Emo, joka on 1,6 metriä pitkä, katsoo vasemmalle ja on realistisesti piirretty. Emon pään yläpuolella on jokin epäselvä merkki, joka tuskin esittää sarvia. Seuraava hirvi on säilynyt huonosti. Valokuvista päätelle alue, joka valuttaa vettä, on kulunut pinnaltaan ja piirros on lähes hävinnyt. Hirveltä puuttuu siten keskivartalo, mutta pääpuoli ja takapää sekä molemmat takajalat ovat jäljellä. Jos ei usko kulumiseen, voidaan ajatella kuvion jääneen kesken. Viides hirvi sijaitsee usean metrin päässä oikealla. Se on säilynyt osittain ja selän peräosa vain puuttu. Jan Magne Gjerde on huomauttanut, että kalliopiirroksissa piirrettiin ennen 5 500-5 000 eaa. vain suuria saaliseläimiä kallioon ja sen jälkeen tapahtui muutos kohti pienempien kuvioiden käyttöä. Samalla kuvien aiheet lisääntyivät, samoin kuvakenttien lukumäärä ja niihin hakattujen kuvien lukumäärät. Tämän vuoksi Stykketin piirrokset voisivat olla vanhempiakin. Hirvi oli kivikaudella eräs tavallisimmista kalliopiirrosten motiiveista Norjassa. Hirvikuvien tekemisestä on useita teorioita. Eräs teoria väittää, että tekemällä hirvestä kallioon kuvan, vangitaan tai kontrolloidaan sen sielua ja varmistetaan sen pyynnin onnistuminen. Toisaalta kuvat selitetään toteismin termein, joiden avulla heimo identifioi itsensä. Viime vuosina eläinkuvat on myös nähty erityisinä "voimaeläiminä", jotka heimon shamaanit hakkasivat kallioon. Kuvakenttää on valmisteltu yleisölle tekemällä paikalle parkkipaikka , pystyttämällä paikalle opasteet ja laatimalla aiheesta elektroniset opasteen ladattavaksi kännykkään. Kalliolle on myös rakennettu pyörätuoliramppi. == Lähteet == * Kulturminnesøk: Stykket * === Viitteet === == Aiheesta muualla == * * Luukkonen, Ismo: Stykket * Tutkielmia piirroksista * Tiedotteet osoitteessa kulmin.no * Megalithic: Stykket * Stykket helleristninger Luokka:Norjan kalliopiirrokset Luokka:Rissa
Kalamáta

Kalamáta () on Kreikan kaupunki ja samanniminen kunta (Δήμος Καλαμάτας, Dímos Kalamátas), joka sijaitsee Messenian alueyksikössä Peloponnesoksen alueella. Kaupunki on Messenian hallinnollinen keskus. Koko kunnan pinta-ala on 442,7 neliökilometriä ja väkiluku 69 849\. Varsinaisen Kalamátan kaupungin väkiluku on 54 100 (vuonna 2011). Kalamáta sijaitsee Peloponnesoksen niemimaan eteläosassa Messenianlahden rannalla ja Taÿ́getos-vuoren juurella. Kaupungin lähellä Messínissä sijaitsee Kalamátan kansainvälinen lentoasema. Kalamátan nähtävyyksiin lukeutuu muun muassa Messenian arkeologinen museo. Se tunnetaan myös Kalamáta-oliiveistaan. == Historia == Frankit rakensivat Kalamátaan linnan 1200-luvulla. Kalamáta kehittyi satamakaupunkina, kun sen satama uusittiin 1800-luvun loppupuolella. Vuonna 1986 siellä koettiin tuhoisa maanjäristys. Nykyinen Kalamátan kunta muodostui, kun Kalamáta, Arfará, Áris ja Thouría yhdistyivät vuoden 2011 alussa Kallikrates-suunnitelman mukaisesti. == Kunnan osat == Vuoden 2011 kuntauudistuksesta lähtien Kalamátan kunta muodostuu neljästä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat: Kunnallis­yksikkö Kylä- tai kaupunki­yhdys­kunta Kylä, kaupunki tai muu asutus Väkiluku (2011) Arfará Ágios Flóros Ágios Flóros 195 Christofilaíika 31 Ágrilos Ágrilos 131 Arfará Ágios Konstantínos 106 Áno Arfará 25 Arfará 1 177 Pídima Pídima 265 Platý Platý 490 Stamatinó Pelekití 48 Stamatinó 37 Velanidiá Syrróka 16 Velanidiá 43 Vromóvrysi Áno Vromóvrysi 24 Drémi 22 Krasopoúla 28 Vromóvrysi 10 Yhteensä: 2 648 Áris Alónia Alónia 152 Ámmos Ámmos 183 Anemómylos Anemómylos 111 Ariochóri Ariochóri 515 Áris Áris 966 Aspropouliá Aspropouliá 144 Yhteensä: 2 071 Kalamáta Alagonía Alagonía 141 Machalás 35 Antikálamos Antikálamos 332 Goulísmata 29 Artemisía Ágios Ioánnis Theológos 6 Artemisía 136 Theotókos 0 Aspróchoma Akovítika 609 Aspróchoma 617 Kagkaréika 37 Kalámi 164 Katsíkovo 44 Lagkáda 19 Elaiochóri Aráchova 10 Dendrá 16 Diásella 7 Elaiochóri 83 Moní Dimióvis (luostari) 2 Perivolákia 152 Kalamáta Ágioi Pántes 21 Ágios Fanoúrios 62 Bourniás 127 Filothéi 36 Gianitsánika 26 Kalamáta 54 100 Kallithéa - Koúrti Ráchi 38 Kokkinórachi 28 Koutalá 47 Meniná 28 Moní Profíti Ioíl (luostari) 8 Moní Velanidiás (luostari) 0 Profítis Ilías 46 Karvéli Agía Triáda 7 Emialoí 2 Karvéli 34 Káto Karvéli 20 Ladás Agía Marína 0 Ágios Vasíleios 9 Ladás 66 Silímpoves 10 Laíika Katsaraíika 182 Laíika 716 Spitákia 76 Xerokámpi 279 Mikrá Mantíneia Alimonéika 15 Mikrá Mantíneia 670 Zouzouléika 20 Nédousa Nédousa 135 Pigés Pigés 80 Skourólakkos 0 Sperchógeia Sperchógeia 830 Vérga Agriómata 111 Áno Vérga 28 Káto Vérga 94 Moúsga 16 Páno Galári - Kampinári 37 Paralía Vérgas 1 966 Yhteensä: 62 409 Thouría Aíthaia Aíthaia 330 Amfeía Áno Ámfeia 314 Káto Ámfeia 240 Moní Gardikíou (luostari) 22 Ántheia Aípeia 156 Ántheia 246 Mikrománi Mikrománi 469 Polianí Polianí 60 Thouría Thouría 884 Yhteensä: 2 721 Yhteensä: 69 849 == Lähteet == == Aiheesta muualla == * Δήμος Καλαμάτας. Kalamátan kunnan verkkosivut. *
Australian avoin tennisturnaus 2013 – naisten kaksinpeli

Turnauksen puolustava mestari Viktoryja Azarenka voitti Australian avoimet toisen kerran peräkkäin päihittämällä loppuottelussa Kiinan Li Nan. ==Sijoitetut pelaajat== # Viktoryja Azarenka (mestari) # Marija Šarapova (välierät) # Serena Williams (puolivälierät) # Agnieszka Radwańska (puolivälierät) # Angelique Kerber (4. kierros) # Li Na (loppuottelu) # Sara Errani (1. kierros) # Petra Kvitová (2. kierros) # Samantha Stosur (2. kierros) # Caroline Wozniacki (4. kierros) # Marion Bartoli (3. kierros) # Nadja Petrova (1. kierros) # Ana Ivanović (4. kierros) # Marija Kirilenko (4. kierros) # Dominika Cibulková (2. kierros) # Roberta Vinci (3. kierros) 17. Lucie Šafářová (2. kierros) 18. Julia Görges (4. kierros) 19. Jekaterina Makarova (puolivälierät) 20. Yanina Wickmayer (3. kierros) 21. Varvara Lepchenko (2. kierros) 22. Jelena Janković (3. kierros) 23. Klára Zakopalová (2. kierros) 24. Anastasija Pavljutšenkova (1. kierros) 25. Venus Williams (3. kierros) 26. Hsieh Su-wei (2. kierros) 27. Sorana Cîrstea (3. kierros) 28. Jaroslava Švedova (1. kierros) 29. Sloane Stephens (välierät) 30. Tamira Paszek (2. kierros) 31. Urszula Radwańska (1. kierros) 32. Mona Barthel (1. kierros) ==Kaavio== ===Avain=== * Q = karsinnoista * WC = villi kortti * LL = Lucky Loser * PR = suojattu ranking * k. = keskeytti * l. = luovutusvoitto ===Loppukierrokset=== ===Kaavion yläosa=== ====Lohko 1==== ====Lohko 2==== ====Lohko 3==== ====Lohko 4==== ===Kaavion alaosa=== ====Lohko 5==== ====Lohko 6==== ====Lohko 7==== ====Lohko 8==== == Lähteet == *Naisten kaksinpelin turnauskaavio Luokka:Australian avoin tennisturnaus 2013
Pietro Fantin

Pietro Fantin (s. 28. marraskuuta 1991 Curitiba) on brasilialainen autourheilija. Hän aloitti uransa karting-sarjoissa. Vuonna 2010 Fantin kilpaili Formula 3 Sudamericana sarjassa voittaen kolme kilpailua sijoittuen loppupisteissä yhdeksänneksi. Samana vuonna hän kilpaili Britannian F3 sarjassa vierailevana kuljettajana. Vuonna 2011 Fantin jatkoi Britannian F3 sarjassa voittaen yhden kilpailun sijoittuen sarjan kahdeksanneksi. Seuraavana vuonna hän sijoittui sarjan seitsemänneksi. Vuonna 2013 Fantin kilpaili Formula Renault 3.5 sarjassa saavuttaen 14 pistettä. Vuonna 2014 Fantin jatkoi samassa sarjassa saavuttaen yhden kolmossijan ja 34 pistettä sijoittuen sarjan 15:ksi. Vuonna 2015 Fantin ajaa kolmannen kauden FR 3.5 -sarjassa. ==Aiheesta muualla== *http://www.driverdb.com/drivers/pietro-fantin/career/ Luokka:Brasilialaiset autourheilijat Luokka:Formula Renault 3.5 -kuljettajat Luokka:Vuonna 1991 syntyneet Luokka:Elävät henkilöt
Surutyö

Surutyö on henkinen prosessi ja vähittäinen mukautuminen tilanteeseen, joka ihmisellä seuraa läheisen kuolemaa tai muuta vaikeaa menetystä. Saattohoidon aikana niin kuoleva ihminen kuin hänen omaisensa käyvät läpi luopumista ja kokevat surutyön eri vaiheita, mutta omaisen kuoltua voimakkaimmat tunteet tulevat esiin. Voimakas suru voi tulla myös oman lemmikin kuoleman johdosta. Suruun liittyviä vaiheita ovat järkytys tapahtuneesta, voimakkaiden tunteiden vaihe, tyhjyyden tunne ja halu mukautua uuteen tilanteeseen. Surutyön etenemisessä voi tapahtua takaiskuja. Sureva henkilö saattaa tuntea itsensä uudelleen epätoivoiseksi, vaikka luuli päässeensä tietyn vaiheen yli. Mutta se on normaalia tapahtuneeseen. ==Lähteet== == Aiheesta muualla == Luokka:Kuolema Luokka:Suru Luokka:Psykologinen elämänhallinta
Rakkauden puutarha

Rakkauden puutarha (Más allá del jardin) on vuonna 1996 ensi-iltansa saanut Pedro Oleain ohjaama espanjalainen elokuva. == Lähteet == Luokka:Vuoden 1996 espanjalaiset elokuvat Luokka:Espanjalaiset draamaelokuvat
Onni onnettomuudessa

Onni onnettomuudessa (Små ulykker) on vuonna 2002 ensi-iltansa saanut Annette K. Olesenin ohjaama tanskalainen elokuva. (Maksullinen.) Draamakomedia Onni onnettomuudessa kertoo perheen sopeutumisesta perheen äidin odottamattomaan kuolemaan. Olesen kehitteli tarinaa näyttelijöiden kanssa Mike Leigh’n tyylisellä työtavalla. == Lähteet == Luokka:Vuoden 2002 tanskalaiset elokuvat Luokka:Tanskalaiset draamaelokuvat
Lämpökuvaus

Lämpökuvaus eli termografia, on kuvausmenetelmä, joka hyödyntää lämpökameraa. Sitä voi hyödyntää esimerkiksi tutkittaessa mahdollisia lämmönvuotokohtia rakennuksissa. Jotkin sovellukset liittyvät lääketieteeseen.Facta 2001 osio 10 s. 504 == Historiaa == Ensimmäiset valokuvat, jotka perustuivat lämpökuvaukseen, olivat 1910 alkupuolella. == Lähteet == ==Aiheesta muualla== Luokka:Valokuvauksen tekniikka
Menen kotiin

Menen kotiin (Je rentre à la maison) on vuonna 2001 ensi-iltansa saanut, portugalilaisen veteraaniohjaajan Manoel de Oliveiran käsikirjoittama ja ohjaama ranskankielinen elokuva. == Juoni == Gilbert Valence (Michel Piccoli) on ikääntynyt näyttelijäsuuruus, joka saa yhtäkkiä kuulla vaimonsa, tyttärensä ja vävynsä kuolleen auto-onnettomuudessa. Valence saa hoitaakseen orvoksi jääneen yhdeksänvuotiaan tyttärenpoikansa, mutta yrittää silti jatkaa silti työtään. Hänelle tarjottu rooli kimalteisessa tv-show’ssa ja viime hetken paikkaus amerikkalaisohjaajan (John Malkovich) versiossa James Joycen Odysseuksesta saavat hänet kuitenkin vakuuttuneeksi, että on aika eläköityä ja omistautua lapsenlapsesta huolehtimiseen. == Rooleissa == == Lähteet == Luokka:Ranskalaiset draamaelokuvat Luokka:Portugalilaiset elokuvat Luokka:Vuoden 2001 ranskalaiset elokuvat
Akseli Haikio

Akseli Edvard Haikio (10. maaliskuuta 1875 Kuusjoki – 14. maaliskuuta 1954 Paimio)Akseli Haikion kuolinilmoitus (maksullinen artikkeli) Helsingin Sanomat 16.3.1954, HS Aikakone. Viitattu 23.3.2018. oli suomalainen liikemies ja maanviljelijä. Akseli Haikion vanhemmat olivat tilanomistaja Elias Wilhelm Haikio ja Vilhelmiina Karoliina Junttila. Haikio kävi kauppaopiston 1900 ja toimi Puutavara Oy Piikkiön Sahan hoitajana 1902–1909. Haikio sai kunnallisneuvoksen arvonimen 1929. Hän lahjoitti 1944 Piikkiössä sijaitsevan Tuorlan kartanon ja sen irtaimiston Turun yliopistolle.Otavan Iso tietosanakirja, osa 3, palsta 277. Otava, 1968. Myöhemmin tila siirtyi valtiolle ja lopulta Paimion ja Kaarinan kaupungeille.Virtuaalikylä Aiemmin hän lahjoitti Paimion seurakunnalle 33 aarin alueen vuonna 1926 vietetyn seurakunnan 600-vuotisjuhlan yhteydessäPaimion seurakunta . Yliopisto perusti Tuorlan kartanon läheisyyteen Tuorlan observatorion, ja itse Tuorlan tilalla toimii Varsinais-Suomen maaseutuoppilaitokseen kuuluva Tuorlan maatalousoppilaitos. ==Lähteet== Luokka:Suomalaiset liikemiehet Luokka: Suomalaiset maanviljelijät Luokka:Suomalaiset lahjoittajat Luokka:Vuonna 1875 syntyneet Luokka:Vuonna 1954 kuolleet
The Yes Men (elokuva)

The Yes Men on vuonna 2003 ensi-iltansa saanut Dan Ollmanin ohjaama pitkä dokumenttielokuva yhdysvaltalaisesta aktivistiryhmästä The Yes Men. Se sai jatko-osan The Yes Men Fix the World. == Lähteet == Luokka:Yhdysvaltalaiset dokumenttielokuvat Luokka:Vuoden 2003 dokumenttielokuvat Luokka:Elokuvat liike-elämästä
Dynamometri

Dynamometri on laite, jolla mitataan tehoa, vääntömomenttia ym. mittayksiköitä. Dynamometrillä voidaan mitata tehoa sekä muita mittayksiköitä esimerkiksi inertiaa hyväksikäyttäen. Laitteesta riippuen saadaan tiedonkeruusta erilaisia tietoja esille tarkasteluja tai muokkauksia varten. Dynamometrin tiedot perustuvat anturiarvoille sekä matemaattisille laskutoimituksille. Luokka:Mittalaitteet
PMB

Lyhenne PMB voi viitata seuraaviin: * Pembroke College, yksi englantilaisen Oxfordin yliopiston collegeista * Pierre-Marc Bouchard, kanadalainen jääkiekkoilija * Pietermaritzburg, KwaZulu-Natalin maakunnan pääkaupunki Etelä-Afrikassa
Hailuodon vapaaherrakunta

Hailuodon vapaaherrakunta oli vuonna 1652 Viron aatelin ratsupalvelujoukkojen everstille Berndt Taubelle lahjoitettu läänitys. Sen laajuus oli 36 manttaalia. Se peruttiin reduktiossa 1675.Otavan Iso tietosanakirja, Otava 1968, osa 3, p. 278 ==Kirjallisuutta== *Mauno Jokipii: Suomen kreivi- ja vapaaherrakunnat, 2 nidettä, Suomen historiallinen seura 1956–1960, Historiallisia tutkimuksia 48.1 ==Lähteet== Luokka:Suomen kreivi- ja vapaaherrakunnat Luokka:Hailuoto Luokka:Pohjois-Pohjanmaan historia
Jack Lew

Jacob Joseph "Jack" Lew (s. 29. elokuuta 1955 New York City, New York) on yhdysvaltalainen poliitikko ja maan entinen valtiovarainministeri. Lew toimi Valkoisen talon kansliapäällikkönä 2012–2013, kunnes presidentti Barack Obama nimitti hänet valtiovarainministeriksi 10. tammikuuta 2013. Lew toimi budjettipäällikkönä presidentti Bill Clintonin aikana, jolloin budjetti oli kolme vuotta ylijäämäinen. ==Lähteet== == Aiheesta muualla == Luokka:Obaman hallituksen jäsenet Luokka:Bill Clintonin hallituksen jäsenet Luokka:Yhdysvaltain valtiovarainministerit Luokka:Valkoisen talon kansliapäälliköt Luokka:Vuonna 1955 syntyneet Luokka:Elävät henkilöt
Jack Savoretti

Jack Savoretti (s. 10. lokakuuta 1983) on italianenglantilainen akustinen soololaulaja. Hän aloitti kitaransoiton 16-vuotiaana. Hänet kasvatettiin Lontoossa ennen muuttamistaan Sveitsin Luganoon lähellä Italian rajaa. Hän on myös esiintynyt useissa TV-sarjoissa ja parissa elokuvassa. ==Diskografia== ===Studioalbumit=== *Between the Minds (2007) *Harder Than Easy (2009) *Before the Storm (2012) *Written In Scars (2015) *Sleep No More (2016) *Sleep No More (Special Edition) (2016) *Songs From Different Times (2017) ===Singlet=== *"Without" (2006) *"Dreamers" (2007) *"Between the Minds" (2007) *"Dr Frankenstein" (2007) *"Gypsy Love"/"One Man Band" (2008) *"Map of The World" (2009) *"One Day" (2009) *"Hate & Love" (2012) *"Knock Knock" (2012) *"Take Me Home" (2012) *"Breaking The Rules" (2012) *"Changes" (2012) *"Not Worthy" (2013) *"Lifetime" (2013) *"Sweet Hurt" (2014) *"Tie Me Down" (2015) *"The Other Side Of Love" (2015) *"Back Where I Belong" (2015) *"When We Were Lovers" (2016) *"Soldiers Eyes (Live)" (2017) *"Whiskey Tango" (2017) *"Always On My Mind" (2017) *"Call Me" (2017) Luokka:Englantilaiset kitaristit Luokka:Englantilaiset pianistit Luokka:Englantilaiset folklaulajat Luokka:Vuonna 1983 syntyneet Luokka:Elävät henkilöt
Møllerstufossenin kalliopiirrokset

Møllerstufossenin kalliopiirrokset sijaitsevat Nordsinnissä Nordre Landin kunnassa Opplandin läänissä Norjassa. Kuviot on ajoitettu kivikaudelle. Kuvakenttä on kooltaan 20 m². Kuviot esittävät lähinnä hirviä. Suurin hirvistä on 90 senttimetriä pitkä, on sukupuoleltaan härkä ja sillä on sarvet. Hirviä on kaikkiaan 12, mutta kentässä on myös kaksi ihmishahmoa ja yksi hännällinen eläin. Se on tulkittu majavaksi. Kuvakenttä sijaitsee aivan maantien 33 (fylkesvei 33) varrella 10 kilometriä länteen Dokkasta. Kuviot on maalattu näkyviin ja lähelle on pystytetty opastauluja. == Valokuvia == File:Hellerisninger Etna, Nordre Land, 2005-08-13, 01.jpg|Kuviot on myös kalkittu näkyvyyden parantamiseksi File:Hellerisninger Etna, Nordre Land, 2005-08-13, 02.jpg|Suurimmalla hirvellä on sarvet File:Hellerisninger Etna, Nordre Land, 2005-08-13, 03.jpg|Yksi hirvistä on jäänyt kesken File:Hellerisninger Etna, Nordre Land, 2005-08-13, 04.jpg|kehon sisälle on voitu piirtää sisäelimiä ja sydän File:Hellerisninger Etna, Nordre Land, 2005-08-13, 05.jpg File:Møllerstufossen helleristninger closeup.jpg|Ilman kalkitsemista Luokka:Norjan kalliopiirrokset Luokka:Nordre Land
Hagert

Hagert on seuraavien suomalaisten henkilöiden sukunimi: * Allan Hagert (1939–1999), liikemies, Kalle Hagertin poika * Gabriel Hagert (1706–1774), Porvoon pormestari * Kalle Hagert (1911–1970), liikemies * Olavi Hagert (s. 1991), nyrkkeilijä * Saska Helmikallio (e. Hagert, s. 1980), iskelmälaulaja.
Yhdiste (täsmennyssivu)

Yhdiste voi tarkoittaa seuraavia asioita: * Kemiallinen yhdiste * Matematiikassa yhdiste eli unioni on joukko-opin operaatio. * Uruissa laite, jolla voi soittaa monia koskettimia yhtäaikaisesti (yhdistäjä, koppeli)
Martinin unelma

Martinin unelma (Drømmen) on vuonna 2006 ensi-iltansa saanut Niels Arden Oplevin ohjaama elokuva. Se kertoo 1960-luvun koulupojasta, joka Martin Luther Kingin johtaman Yhdysvaltain kansalaisoikeusliikkeen innoittamana ryhtyy taisteluun koulunsa tyrannimaista rehtoria vastaan. Tarina perustuu tositapahtumiin. == Juoni == 13-vuotias maatalon poika Frits Johansen kärsii 1960-luvun loppupuolella pienen kyläkoulun tyrannimaisesta rehtori Lindum Svendsenistä, joka hallitsee sekä koulua että kyläyhteisöä rautaisella otteellaan. Kouluun saapuu Kööpenhaminasta pitkätukkainen hippinuorukainen Freddie, jonka kasvatumetodit ovat rehtorin kauhistus. Lopulta rehtori pahoinpitelee vakavasti Fritsin. Kukaan vanhemmista ei uskalla asettua rehtoria vastaan, mutta Frits ryhtyy toimeen esikuvansa Martin Luther Kingin innoittamana. == Rooleissa == == Lähteet == Luokka:Tanskalaiset elokuvat Luokka:Vuoden 2006 elokuvat Luokka:Nuortenelokuvat Luokka:Elokuvat koulusta ja koulutuksesta
Valtikka (elokuva)

Valtikka () on vuonna 2001 ensi-iltansa saanut Frank Ozin ohjaama trilleri, jonka pääosissa esiintyvät Robert De Niro, Edward Norton ja viimeiseksi jääneessä elokuvaroolissaan Marlon Brando. ==Juoni== Kassakaappimurtoihin erikoistunut, virallisesti jazzklubia Montrealissa Kanadassa pitävä Nick Wells (Robert De Niro) aikoo jäädä murtohommista ”eläkkeelle” viettääkseen aikaa lentoemäntänä toimivan naisystävänsä Dianen (Angela Bassett) kanssa. Vanha rikoskumppani Max (Marlon Brando) saa hänet suostuteltua vielä yhteen miljoonaluokan keikkaan. Tehtävänä on ryöstää arvokas valtikka, Ranskan valtion kansallisaarre, joka on yritetty salakuljettaa Kanadan kautta Yhdysvaltoihin antiikkipianon sisälle piilotettuna. Piano on nyt Kanadan tullin varastossa Montrealissa. Max järjestää Nickin avuksi nuoren Jack Tellerin (Edward Norton), joka saa tullivarastosta työpaikan kehitysvammaista vahtimestaria esittämällä. Nick pestaa vanhan rikoskumppaninsa, tietokonehakkeri Stevenin (Jamie Harrold) murtautumaan tullivaraston turvajärjestelmään ja hoitamaan sen pois toiminnasta ryöstön ajaksi. Suunnitelmia täytyy muuttaa, kun viranomaiset saavat vihiä valtikan sijainnista pianossa ja parantavat tullivaraston valvontajärjestelmää. Nick tunkeutuu tullivarastoon viemäritunnelin kautta samalla kun Jack eliminoi turvajärjestelmät ja paikalle osuvan työtoverinsa. Nick polttaa valtikan sisältävän kassakaapin kattoon reiän, täyttää kaapin vedellä, sujuttaa sitten reiästä syvyysammuksen ja räjäyttää kaapin auki. Nick saa valtikan haltuunsa, mutta Jack pettääkin hänet, uhkaa aseellaan ja vaatii valtikkaa itselleen. Pitkin hampain Nick luovuttaa Jackille repun, ja sekunteja myöhemmin hälytysjärjestelmä aktivoituu. Nick lähtee pakoon viemäritunnelia pitkin, ja Jack reppuineen pääsee poliisien läpi vammaisen työntekijän roolissaan. Päästyään bussiasemalle Jack soittaa ylimielisenä Nickille, joka vihjaa että valtikka onkin yhä hänellä. Kesken puhelun Jack tarkistaa reppunsa sisällön: se on valtikan kokoinen arvoton metalliputki. Nick neuvoo häntä pakenemaan henkensä edestä, koska on pääepäilty. Max katsoo huvittuneena televisiosta uutisia, miten poliisi etsii Jack Telleriä kaikkialta. Elokuvan viimeisessä kuvassa Nick tapaa naisystävänsä lentokentällä, ja he syleilevät. == Rooleissa == ==Lähteet== Luokka:Vuoden 2001 yhdysvaltalaiset elokuvat Luokka:Frank Ozin ohjaamat elokuvat Luokka:Yhdysvaltalaiset jännityselokuvat
Arvoituksia arkussa

Arvoituksia arkussa (Death at a Funeral) on vuonna 2007 ensi-iltansa saanut Frank Ozin ohjaama brittiläinen komedia. Siitä tehtiin vuonna 2010 amerikkalaisversio Hullut hautajaiset. ==Lähteet== ==Aiheesta muualla== *Elokuvan arvio Film-O-Holic-sivustolla. Luokka:Vuoden 2007 brittiläiset elokuvat Luokka:Frank Ozin ohjaamat elokuvat Luokka:Brittiläiset mustan komedian elokuvat
Koko perheen lemmikki

Koko perheen lemmikki (Sitcom) on vuonna 1998 ensi-iltansa saanut François Ozonin käsikirjoittama ja ohjaama ranskalainen elokuva. == Juoni == Perheeseen hankitaan viattoman näköinen lemmikkirotta, joka saa elämän sekaisin. Poika huomaa homoutensa, tytär sadomasokistiset taipumuksensa ja uusi palvelijapariskunta osoittaa kiusallisen suurta vapaamielisyyttä. == Lähteet == Luokka:Vuoden 1998 ranskalaiset elokuvat Luokka:Ranskalaiset mustan komedian elokuvat
Paz (täsmennyssivu)

Paz voi tarkoittaa: *Paz, tiedustelusatelliitti *MV Doña Paz, filippiiniläinen matkustaja-alus *Paz, etunimenä: **Paz Lenchantin (s. 1973), argentiinalainen rockmuusikko **Paz Vega (s. 1976), espanjalainen näyttelijä *Paz, seuraavien henkilöiden sukunimi: **Abraham Paz (s. 1979), espanjalainen jalkapalloilija **Ana Miranda Paz (s. 1971), espanjalainen poliitikko ja europarlamentaarikko **Aníbal Paz (1917–2013), uruguaylainen jalkapallomaalivahti **Edgardo Paz Barnica (s. 1934), hondurasilainen poliitikko ja kirjailija **Jaime Paz Zamora (s. 1939), Bolivian presidentti 1989–1993 **Miguel Paz Barahona (1863–1937), Hondurasin presidentti 1925–1929 **Octavio Paz (1914–1998), meksikolainen kirjailija, Nobelin kirjallisuuspalkinnon saaja **Ophir Pines-Paz (s. 1961), israelilainen poliitikko **Pablo Paz (s. 1973), argentiinalainen jalkapalloilija **Policarpo Paz García (1932–2000), Hondurasin sotilasdiktaattori 1978–1982 **Víctor Paz Estenssoro (1907–2001), Bolivian presidentti 1952–1956, 1960–1964 ja 1985–1989 **Vinnie Paz (s. 1977), yhdysvaltalainen muusikko == Katso myös == * La Paz
Iso Numero

Iso Numero on kaduilla myytävä aikakauslehti, joka tarjoaa asunnottomille, työttömille ja vähävaraisille mahdollisuuksia toimeentulonsa parantamiseen. Lehden myyjät saavat jokaisesta lehdestä viisi euroa. Lehti perustettiin vuonna 2011. Ison Numeron kustantaja on Isot Tekijät ry., joka on lehteä aiemmin kustantaneen Kulttuuri-, mielipide- ja tiedelehtien liitto Kultti ry:n ja lehden työntekijöiden perustama yhdistys. Lehden päätoimittaja on Veera Vehkasalo (vuodesta 2019). Iso Numero ilmestyy joka kuun ensimmäinen keskiviikko noin 5 000 kappaleen painoksina. Lehden koko painos myydään irtonumeromyyntinä julkisilla paikoilla. Vuonna 2019 lehden myyjät ansaitsivat noin 242 000 euroa tuloja. Kaikki yhdistyksen omat voitot sijoitetaan lehden kestävään kehittämiseen ja myyjien tukemiseen. Iso Numero sai vuonna 2015 opetus- ja kulttuuriministeriön laatupalkinnon tunnustuksena laadukkuudesta, sinnikkyydestä ja innovatiivisuudesta. Lehden esikuvana toimii muun muassa brittiläinen The Big Issue -lehti. Iso Numero kuuluu kansainväliseen katulehtien verkostoon INSP:iin. == Lähteet == Luokka:Suomalaiset yhteiskunnalliset lehdet Luokka:Suomalaiset kulttuurilehdet
Kuolematon kuningatar

Kuolematon kuningatar () on vuonna 1965 julkaistu Robert Dayn ohjaama brittiläinen seikkailuelokuva, jonka pääosissa ovat Ursula Andress, Peter Cushing, Bernard Cribbins, John Richardson, Rosenda Monteros ja Christopher Lee. Elokuva on Hammer Film Productionsin tuottama. Kuolematon kuningatar perustuu H. Rider Haggardin romaaniin Kuolematon kuningatar, joka on vuodelta 1887. Romaanin pohjalta David T. Chantler laati käsikirjoituksen. Kuolematon kuningatar oli kansainvälinen menestys ja sai jatko-osan The Vengeance of She vuonna 1968. Olga Schoberová on jatko-osan pääosassa. == Juoni == Kolme seikkailijaa löytää kadonneen afrikkalaisen kaupungin, jota hallitsee viekoitteleva Ayesha (Ursula Andress). Ayesha kiinnostuu eritoten kolmikon eräästä jäsenestä... == Näyttelijät == == Tuotanto == H. Rider Haggardin Kuolematon kuningatar -romaanin pohjalta on tehty elokuvaversioita jo vuosina 1908, 1911, 1916, 1917, 1925 ja 1935. Kuolematon kuningatar on kuvattu Technicolor-menetelmällä Hertfordshiren Borehamwoodissa sijaitsevilla Elstree Studiosilla ja Israelin Negevin autiomaassa 323 778 punnan budjetilla.Bruce G. Hallenbeck, British Cult Cinema: Hammer Fantasy and Sci-Fi, Hemlock Books 2011 sivut 146–157 Elokuvan kuvaukset alkoivat 24. elokuuta vuonna 1964. Kuolematon kuningatar oli kallein siihen asti tehty Hammer-elokuva. Lisäksi elokuvasta tuli ensimmäinen Hammerin elokuva, joka on tehty naistähden ympärille. == Julkaisu ja vastaanotto == Kuolematon kuningatar sai ensi-iltansa kotimaassaan Isossa-Britanniassa 18. huhtikuuta vuonna 1965. Yhdysvalloissa elokuva julkaistiin 9. kesäkuuta 1965 Chicagossa. Elokuva pääsi teatterilevitykseen myös Australiassa 10. kesäkuuta 1965, Suomessa 2. heinäkuuta 1965, Länsi- Saksassa 22. heinäkuuta 1965, Portugalissa 12. marraskuuta 1965, Tanskassa 13. joulukuuta 1965, Ruotsissa 16. toukokuuta 1966 ja Turkissa joulukuussa 1969. Warner-Pathé Distributors toimi elokuvan levittäjänä Isossa-Britanniassa vuonna 1965 ja Metro-Goldwyn-Mayer Yhdysvalloissa vuonna 1965. Kuolematon kuningatar oli kansainvälinen menestys, joka julkaistiin Pohjois-Amerikassa, Australiassa ja Euroopassa. Elokuva tuotti pelkästään Yhdysvalloissa ja Kanadassa 1,7 miljoonaa dollaria.Top Grossers of 1965, Variety, 5. tammikuuta 1966 s. 36 === DVD-julkaisut === Kuolematon kuningatar on julkaistu DVD:lle vuosina 2001, 2006 ja 2009. == Lähteet == == Aiheesta muualla == * * * Luokka:Vuoden 1965 brittiläiset elokuvat Luokka:Fantasiaelokuvat Luokka:Brittiläiset seikkailuelokuvat Luokka:Brittiläiset romaaneihin perustuvat elokuvat
Huuda!

"Huuda!" on Haloo Helsinki! -yhtyeen neljänneltä Maailma on tehty meitä varten -studioalbumilta 30. marraskuuta 2012 julkaistu single. Kappaleeseen New Yorkissa kuvattu musiikkivideo julkaistiin samana päivänä singlen kanssa. Yhtyeen laulaja Elli on kertonut "Huuda!" -kappaleen kertovan pienten ilojen löytämisestä ja siitä, kuinka omilla teoilla voi saada hyvää aikaiseksi. ==Kappaleet== # ==Listasijoitukset== Lista Sija Latauslista 4 Suomen virallinen singlelista 8 Radiolista 4 ==Lähteet== Luokka:Vuoden 2012 kappaleet Luokka:Haloo Helsinki! -yhtyeen kappaleet
Ilpo Jalonen

Ilpo Jalonen (s. 30. lokakuuta 1974) on suomalainen pääsarjauransa lopettanut koripalloilija. == Ura == Jalonen on Salon Vilppaan kasvatti. Hän nousi myöhemmin seuran edustusjoukkueeseen, jossa hänet valittiin kaudella 1995–1996 I-divisioonan kauden parhaaksi pelaajaksi. Pääsarjatasolla Jalonen edusti Vilpasta ensin vuosina 1996–1998, mutta siirtyi kaudeksi 1998–1999 Korihaihin. Ainoastaan yhden kauden jälkeen hän palasi Vilppaaseen, jossa hän päätti pääsarjauransa kauteen 2004–2005. == Katso myös == *Luettelo 500 syöttöä saavuttaneista Korisliiga-pelaajista == Lähteet == == Aiheesta muualla == *Korisliigan pelaajaprofiili Luokka:Suomalaiset koripalloilijat Luokka:Vuonna 1974 syntyneet Luokka:Elävät henkilöt
Blackoustic

__NOTOC__ Blackoustic on Timo Kotipellon ja Jani Liimataisen musiikkialbumi, joka sisältää pääasiassa lainakappaleita. Se julkaistiin 19. lokakuuta 2012 levymerkillä earMusic. Blackoustic nousi viikolla 43/2012 Suomen virallisen listan sijalle 13.Kotipelto , Blackoustic straight to number 13!. Viitattu 11.1.2013. Suomen virallinen lista, / Blackoustic. Viitattu 11.1.2013. Suomen virallisella listalla Blackoustic pysyi 3 viikko, sijoitukset: 43/2012 13., 44/2012 22., 45/2012 38. == Kappaleet == == Kokoonpano == * Timo Kotipelto – laulu, kitara * Jani Liimatainen – kitara, taustalaulu == Arvostelut == * Imperiumi.net: Imperiumi.net * Inferno: suopeaInferno * Soundi: Soundi == Lähteet == == Aiheesta muualla == * earMUSIC * Kotipelto * Luokka:Vuoden 2012 albumit Luokka:Suomalaiset rockalbumit
Serpentiini (täsmennyssivu)

Serpentiini voi tarkoittaa ainakin seuraavia asioita: *serpentiini, koristeena käytettävä nauhamainen paperi *serpentiini, eräs mineraali *serpentiini, joen muodostama kiemurteleva kuvio *serpentiinitie, jyrkästi mutkitteleva vuoristotie